Diari Oficial de la Generalitat Valenciana


Sumari del DOGV 4456, del 10-03-2003 (2003/2537)

RESOLUCIÓ de 14 de febrer de 2003, del director general d'Obres Públiques, per la qual s'aprova definitivament el projecte bàsic 51-A-1670(2). Ronda sud-oest de Pinoso (Alacant).
----------------------------------------------------------------------------------------------------------------------------------------------------------------------------------

### Dades del document

Número de DOGV
:   4456

Data del DOGV
:   10-03-2003

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2003/2537


Data del document
:   14-02-2003

Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

Descriptors 

:   * Pinós, el
    * pla d'urbanisme

RESOLUCIÓ de 14 de febrer de 2003, del director general d'Obres Públiques, per la qual s'aprova definitivament el projecte bàsic 51-A-1670(2). Ronda sud-oest de Pinoso (Alacant). [2003/2537]
  
Per Resolució de 6 de maig de 2002, del director general d'Obres Públiques, es va aprovar provisionalment el projecte bàsic 51-A-1670(2). Ronda sud-oest de Pinoso (Alacant).
  
En el Boletín Oficial del Estado número 168, de 15 de juliol de 2002, i en el Diari Oficial de la Generalitat Valenciana número 4301, de 26 de juliol de 2002, es van publicar els anuncis en virtut dels quals s'obria el tràmit d'informació pública als efectes del que disposa la legislació vigent.
  
Havent dictat, el 6 de febrer de 2003, la directora general de Planificació i Gestió del Medi, la Declaració d'Impacte Ambiental del projecte de referència.
  
En virtut de les atribucions assignades pel Decret 210/2001, de 18 de desembre, del Govern Valencià, pel qual s'aprova el Reglament Orgànic i Funcional de la Conselleria d'Obres Públiques, Urbanisme i Transports, a la vista de l'informe emés per la Divisió de Carreteres, amb els efectes indicats en l'article 22 de la Llei 6/1991, de la Generalitat Valenciana, de 27 de març, de Carreteres de la Comunitat Valenciana, i de l'article 123 del Reial Decret 1098/2001, de 12 d'octubre, pel qual s'aprova el Reglament General de la Llei de Contractes de les Administracions Públiques, així com per delegació de l'Orde del conseller d'Obres Públiques, Urbanisme i Transports, d'11 de gener de 2001 (DOGV núm. 3.919), resolc:
  
Primer
  
Aprovar definitivament el projecte bàsic 51-A-1670(2). Ronda sud-oest de Pinoso (Alacant).
  
Segon
  
Vist el que disposen l'article 20 i següents de la Llei 6/1991, de 27 de març, de Carreteres de la Generalitat Valenciana, raons d'interés públic aconsellen la publicació d'esta resolució d'acord amb el que disposa l'article 60 de la Llei 4/99, de 13 de gener, de modificació de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
Contra la present resolució, que exhaurix la via administrativa, es podrà interposar, amb caràcter potestatiu, recurs de reposició davant del director general d'Obres Públiques en el termini d'un mes, comptador des del dia següent al de la seua publicació, en virtut del que disposen els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la redacció que els dóna la Llei 4/1999, de 13 de gener (BOE núm. 12, de 14 de gener).
  
No obstant el que disposa el paràgraf anterior, la present resolució podrà ser impugnada directament davant del Jutjat Contenciós Administratiu de la ciutat de València, per mitjà de la interposició del corresponent recurs contenciós administratiu, en el termini de dos mesos, comptadors des del dia següent de la publicació d'esta o, si escau, de la resolució expressa del recurs potestatiu de reposició, de conformitat amb el que establix l'article 46 de la Llei 29/1998, de 13 de juliol, Reguladora de la Jurisdicció Contenciosa Administrativa.
  
Tot això, sense perjudici que es puga interposar, si pertoca, qualsevol altre recurs que considere procedent.
  
València, 14 de febrer de 2003.- El director general d'Obres Públiques: Pedro Marco Segura Ribelles.